คําสั่งกรมสวัสดิการและคุ้มครองแรงงาน ที่ ๓๕๔ /๒๕๕๖

เรื่อง มอบหมายอํานาจหน้าที่ตามกฎกระทรวงกําหนดมาตรฐานในการบริหาร จัดการและดําเนินการ

ด้านความปลอดภัย อาชีวอนามัย และสภาพแวดล้อมในการทํางานเกี่ยวกับสารเคมีอันตราย พ.ศ. ๒๕๕๖

โดยที่กฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับสารเคมีอันตราย พ.ศ. ๒๕๕๖ ข้อ ๒ กําหนดให้นายจ้าง แจ้งบัญชีรายชื่อสารเคมีอันตรายและรายละเอียดข้อมูลความปลอดภัยภายในเจ็ดวันนับแต่วันที่มีสารเคมี อันตรายอยู่ในครอบครองและภายในเดือนมกราคมของทุกปี ให้นายจ้างแจ้งบัญชีรายชื่อสารเคมีอันตรายและ รายละเอียดข้อมูลความปลอดภัยของสารเคมีอันตรายที่ตนมีอยู่ในครอบครอง ข้อ ๒๙ กําหนดให้นายจ้าง ส่งรายงานผลการตรวจวัดและวิเคราะห์ระดับความเข้มข้นของสารเคมีอันตรายภายในสิบห้าวันนับแต่วันที่ ทราบผลการตรวจวัด ข้อ ๓๑ กําหนดให้นายจ้างส่งรายงานการประเมินความเสี่ยงต่อสุขภาพของลูกจ้างในกรณี ที่มีการใช้สารเคมีอันตรายภายในสิบห้าวันนับแต่วันที่ทราบผลการประเมิน ข้อ **๓๒** กําหนดให้นายจ้าง ส่งรายงานการประเมินความเสี่ยงในการก่อให้เกิดอันตรายภายในสิบห้าวันนับแต่วันที่ทราบผลการประเมิน และให้แจ้งรายงานการประเมินความเสี่ยงในการก่อให้เกิดอันตรายตามกฎหมายว่าด้วยโรงงาน ข้อ ๓๖ กําหนดให้นายจ้างที่มีสารเคมีอันตรายอยู่ในครอบครองก่อนวันที่กฎกระทรวงมีผลใช้บังคับแจ้งบัญชี รายชื่อสารเคมีอันตรายและรายละเอียดข้อมูลความปลอดภัยของสารเคมีอันตรายภายในเจ็ดวันนับแต่วันที่ กฎกระทรวงมีผลบังคับใช้ โดยให้แจ้งหรือส่งรายงานต่ออธิบดีหรือผู้ซึ่งอธิบดีมอบหมาย  อาศัยอํานาจตามความในข้อ ๒ ข้อ ๒๙ ข้อ ๓๑ ข้อ ๓๒ และข้อ ๓๖ แห่งกฎกระทรวงกําหนด มาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการ ทํางานเกี่ยวกับสารเคมีอันตราย พ.ศ. ๒๕๕๖ อธิบดีกรมสวัสดิการและคุ้มครองแรงงาน จึงมอบหมายอํานาจ หน้าที่ให้ข้าราชการดังต่อไปนี้ มีอํานาจรับแจ้งบัญชีรายชื่อสารเคมีอันตรายและรายละเอียดข้อมูล

ความปลอดภัย รับรายงานผลการตรวจวัดและวิเคราะห์ระดับความเข้มข้นของสารเคมีอันตราย รับรายงาน

การประเมินความเสี่ยงต่อสุขภาพของลูกจ้างในกรณีที่มีการใช้สารเคมีอันตราย รับแจ้งรายงานการประเมิน ความเสี่ยงในการก่อให้เกิดอันตรายตามกฎหมายว่าด้วยโรงงาน และรับแจ้งบัญชีรายชื่อสารเคมีอันตรายและ รายละเอียดข้อมูลความปลอดภัยของสารเคมีอันตราย จากนายจ้าง

๑. รองอธิบดีกรมสวัสดิการและคุ้มครองแรงงาน ให้มีอํานาจในทุกท้องที่ทั่วราชอาณาจักร

๒. ผู้อํานวยการสํานักความปลอดภัยแรงงาน ให้มีอํานาจในทุกท้องที่ทั่วราชอาณาจักร

๓. สวัสดิการและคุ้มครองแรงงานจังหวัด ข้าราชการพลเรือนสามัญตําแหน่งประเภท วิชาการทุกสายงานและทุกระดับ และตําแหน่งประเภททั่วไปทุกสายงานตั้งแต่ระดับชํานาญงานขึ้นไป ซึ่งปฏิบัติงาน ณ สํานักงานสวัสดิการและคุ้มครองแรงงานจังหวัด ให้มีอํานาจในเขตพื้นที่ของตน

๔. ผู้อํานวยการกลุ่มงานสวัสดิการและคุ้มครองแรงงานพื้นที่ ข้าราชการพลเรือนสามัญ ตําแหน่งประเภทวิชาการทุกสายงานและทุกระดับ และตําแหน่งประเภททั่วไปทุกสายงานตั้งแต่ระดับชํานาญงาน ขึ้นไป ซึ่งปฏิบัติงาน ณ กลุ่มงานสวัสดิการและคุ้มครองแรงงานพื้นที่ ให้มีอํานาจในเขตพื้นที่ของตน

ทั้งนี้ ตั้งแต่บัดนี้เป็นต้นไป

สั่ง ณ วันที่ ๑๓ ธันวาคม พ.ศ. ๒๕๕๖

(นายพานิช จิตร์แจ้ง)

อธิบดีกรมสวัสดิการและคุ้มครองแรงงาน